בס"ד


"הוי דן את כל האדם לכף זכות"

"הבונה, הרב יהודה אריה די מודינא
, אומר כי מאמר זה מלמדנו לקח מוסרי והוא שאע"פ שאפשר היה לומר "מים גנובים ימתקו"
, כלומר לומר שהמטרה היתה רעה, אין אנו אומרים זאת, אלא זוקפים את המעשה לזכותו של אותו אדם ואומרים שלשם מטרה חיובית של הצלת נפש עשה את הדבר.

את לימוד הזכות הזה אנו פוגשים במסכת אבות פרק א משנה ו
, בדברי רבי יהושע בן פרחיה "עשה לך רב וקנה לך חבר והוי דן את כל האדם לכף זכות", לכאורה, הדרכה לאדם הדתי כיצד להתנהג במבנה החברתי, אך הדברים תופסים מעמד גם במישור אחר. אלו הדרכות ללימוד התורה ולקיומה.

לעשות לעצמך רב, פירושו לקבל סמכות, להתכופף בפני אדם אחר, אישיות תורנית כמובן, כדי שיוכל לעבוד את ה' באמת ולהיכנס בגדר של יראה הקודמת לחכמה.

לאחר מכן "קנה לך חבר". "איזו היא דרך טובה, שידבק בה אדם... רבי יהושע אומר: חבר טוב"
. מתוך כלל הבריות למצוא חבר קרוב, כי יש צורך אל החברים ללימוד התורה ולקיום התורה, כפי שאומר הרשב"ץ
. "טובים השניים מן האחד... כי אם יפולו, האחד יקים את חברו"
. כל אחד מזהיר ומזרז את חברו בתורה ובמצוות, כמו שתקן, למשל, רבי שלמה אלקבץ בתקנותיו
, שיהיו הלומדים מוכיחים זה את זה, ומי שמוכיחים אותו רק אחרי שלושה ימים, אם יראה להשיב – ישיב. ועוד תקנות נוספות בין החברים על מנת לעזור ולקדם אחד את השני בעבודת ה'. אצלנו זו תקנה מסוכנת, עלולים להשיב בתגובת נגד של "קם ושחטיה לר' זירא"
.

אחרי כן, באה המדרגה של "הוי דן את כל האדם לכף זכות". האדם ההפוך שכל הזמן יחשוד בכשרים, ירחיק עצמו ממי שלשיטתו הוא חבר רע ושכן רע, יפרוש מן הציבור, לא יהיה מחובר לאומה אשר שם ה' נקרא עליה, עלול ליפול במידת הגאווה ולעולם לא יגיע לחכם הלומד מכל אדם. זהו אמנם ציווי לא קל, אך הכרחי בעבודת ה'.

מה הקשר לנדרים? מדוע מסכת נדרים מסתימת בלימוד לכף זכות? התשובה היא פשוטה. רוב הנדרים "הוא לא יהנה ממני", " אני לא אהנה ממנו", באים מרוגז וכעס, לכן כל הנודר אע"פ שמקיים את הנדר נקרא רשע
. אם אדם יהיה בתודעה, בהבנה עמוקה של "הוי דן את כל האדם לכף זכות", אז אמנם מצד הפשע, המעוות צריך לתקון וחסרון יוכל להימנות
, אבל האדם לא יכנס לתחושת תסכול מהמתרחש ולא לכעס ולרוגז אלא יהיה נעים לכל אדם על נאות דשא ירבץ ועל מי מנוחות יתנהל
. נאה דורש ומקיים. יהי רצון שנקיים זאת כולנו בעצמנו בעזרת ה'. אמן.

